Crkva Kraljice Mira u Kričkama

Crkva Kraljice Mira u Kričkama je rimokatolička crkva u naselju Kričke kod Drniša u Dalmaciji. Izgrađena je 1990. godine, a nakon rušenja u ratu, obnovljena je u potpuno novom obliku. Nedaleko od nje su dvije starije seoske crkve (pravoslavna i unijatska). Istorija crkve Rimokatolici (Hrvati) u Kričkama nisu imali svoju crkvu sve do 1990. godine. Išli su u Drniš na crkvene obrede i sahranjivani su na Drniškom groblju u Badnju. Gradnja crkve je trajala od 1988. do 1990. godine, kada je otvorena 31. maja. Rađena je po nacrtima zadarskog arhitekte Ive Sorića. Sastojala se od crkve, vjeronaučne dvorane, sakristije i sanitarnih čvorova. Pored nje je sagrađen zvonik visok 18 metara. Ime crkve je osmišljeno na kraju radova i jedinstveno je u široj okolini. Ona se nalazi u Srednjim Kričkama, naseljenim skoro isključivo Hrvatima. Izgrađena je uz cestu (glavni put) i okružena je novijim kućama. Prostor za groblje oko nje ne postoji, pa se vjernici i dalje sahranjuju na Drniškom groblju. Crkva je minirana u ratu 28. avgusta 1992. godine. Nakon rata je obnovljena (1998–1999), ali je dobila novi oblik. Reference